बंदगोभी पर तेल और नमक लगायें कुछ बदलाव करें या थोड़ी सी भिन्न रेसिपी बनायें बंदगोभी को रोस्ट करें
आप बंदगोभी को फ्रीज़र में से निकालने से पहले ही बेकिंग शीट में तेल लगाकर उसे गर्म कर सकते हैं। आप एक बड़ी बेकिंग शीट लें और उसकी सतह पर ऑलिव ऑयल की पतली परत लगायें। फिर उसे ओवन में रखें ताकि जब ओवन गर्म हो तो वह भी गर्म हो जाये। यदि बेकिंग शीट और तेल दोनों पहले से ही गर्म होंगे तो आपकी बंदगोभी ओवन में ज्यादा जल्दी पकेगी। एक बड़ा कटोरा लें जिसमें आप चीजें आसानी से मिला सकें। बंदगोभी के बैग को फ्रीज़र में से निकालें। बैग को खोलकर बंदगोभी को कटोरे में डालें। यदि बैग को फाड़कर खोलना मुश्किल हो तो एक सामान्य कैंची इस्तेमाल करें। फ्रोज़न सब्जियों को अच्छी तरह से रोस्ट होने के लिए काफी तेल की ज़रूरत होती है। इसलिए आप उनके ऊपर 1/4 कप (59 ml) या 1/2 कप (120 ml) तेल डालें। बंदगोभी पर अच्छी तरह से तेल डालने के बाद 1 - 3 छोटा चम्मच (5 - 15 ग्राम) नमक छिडकें। आपके टेस्ट के मुताबिक रोस्ट होने के बाद बंदगोभी को कितना नमकीन होना चाहिए, उस हिसाब से नमक डालें। आपको जो भी नमक पसंद हो उसे इस्तेमाल करें। ज्यादातर लोग मोटा समुद्री नमक या कोशेर नमक इस्तेमाल करते हैं। बंदगोभी को तेल व नमक के मिश्रण में अपने हाथों से धीरे-धीरे घुमाएं या हिलाएं।ध्यान रखें कि नमक एक ही जगह पर जमा न हो और बंदगोभी पर बराबर से फैले। हर एक फ्रोज़न बंदगोभी पर तेल व नमक की बराबर परत होनी चाहिए। यदि आपके पास ऑलिव ऑयल न हो या आपको उसका स्वाद न पसंद हो तो आप किसी भी दूसरे वनस्पति तेल का, जैसे कि नारियल का तेल, उपयोग कर सकते हैं। आप दूसरे तेल की भी उतनी ही मात्रा लें जितना कि ऑलिव ऑयल के लिए बताई गयी है। कोई भी तेल ऑलिव ऑयल के समान काम करेगा और बंदगोभियों को बेकिंग शीट में चिपकने से बचाएगा। तेल बदलने पर भी रोस्ट करी हुई बंदगोभी उतनी ही स्वादिष्ट बनेगी।  यदि आप नारियल का तेल इस्तेमाल करेंगे तो बंदगोभी का स्वाद थोड़ा सा अलग होगा। उनमें हल्का सा नारियल का स्वाद होगा और वे खाने में मीठी लगेंगी।  इसके अलावा आप तिल का तेल (sesame oil), सूरजमुखी का तेल (sunflower oil), मूंगफली का तेल (peanut oil) या कुसुम का तेल (safflower oil), जैसे वनस्पति तेल इस्तेमाल कर सकते हैं। अगर आपके पास बंदगोभियों को रोस्ट करने के लिए ज्यादा समय न हो तो उनको तेल व नमक के साथ मिलाने से पहले दो हिस्सों में काटें। ऐसा करने से आपका समय बचेगा क्योंकि तब आपको उन्हें 40-45 मिनटों के लिए रोस्ट करने के बजाय केवल 20-23 मिनटों तक ही रोस्ट करना पड़ेगा।  आप ओवन में बेक करने के टेम्प्रेचर को 204°C (400°F) ही रख सकते हैं, उसे बदलने की ज़रूरत नहीं है। फ्रोज़न बंदगोभियों को काटना कमरे के तापमान वाली बंदगोभियों को काटने से ज्यादा कठिन हो सकता है। लेकिन अगर आप एक तेज़ चाकू इस्तेमाल करेंगे तो वे काफी आसानी से दो हिस्सों में कट जाएँगी। अगर आप रोस्ट करी हुई बंदगोभी को ज्यादा स्वादिष्ट बनाना चाहते हैं तो तेल में खट्टी-मीठी बाल्समिक विनेगर मिलाएं और बंदगोभी पर डालें। इसके लिए आपको          1/2 कप (120 ml) ऑलिव ऑयल में 3 बड़ा चम्मच (44 ml) बाल्समिक विनेगर मिलाना चाहिए। फिर फ्रोज़न बंदगोभियों पर यह मिश्रण और नमक डालना चाहिए। आप किसी भी सुपरमार्केट या किरण स्टोर से बाल्समिक विनेगर खरीद सकते हैं। तेल और नमक लगी हुई बंदगोभियों को तेल लगी हुई बेकिंग शीट में रखें। उन्हें इस तरह रखें कि वे आपस में चिपकी हुई या एक दूसरे के ऊपर न रखी हों। अपनी उँगलियों से उन्हें खिसकाएँ ताकि उनके बीच में थोड़ी सी खाली जगह हो। आपने बेकिंग शीट को पहले से ओवन में रखा होगा इसलिए वह काफी गर्म होगी। उसे ओवन में से निकालते समय हॉट पैड (hot pad) इस्तेमाल करना न भूलें ताकि आपके हाथ न जलें! धीरे से बेकिंग शीट ओवन में वापस रखें और बंदगोभी को 40-45 मिनटों तक रोस्ट होने दें। बीच-बीच में ओवन की लाइट की मदद से बंदगोभी को चेक करें। पकने के बाद वे सुनहरे भूरे रंग की हो जाएँगी। उनके किनारे के हिस्सों का रंग गहरा होगा और वे करारे होंगे। अगर बंदगोभियों के किनारे के हिस्से काले होने लगें तो आप समझ सकते हैं कि वे जलने लगे हैं। जब बंदगोभियां ठीक से पक जाएँ तो आप उनको एक सर्व करने के कटोरे या डिश में निकालें। आपको पसंद हो तो उन्हें एक सेहतमंद स्नैक जैसे खाएं, नहीं तो उनको अपने डिनर में शामिल करें। खाना खाने के बाद जो बंदगोभियां बच जाएँ उन्हें प्लास्टिक के एक एयरटाइट कंटेनर में बंद करके फ्रिज में रखें। इस तरह वे 3-4 दिन तक खाने लायक रहेंगी।  जब बच्चों को बंदगोभी खाने के लिए दें तो उसके साथ राँच ड्रेसिंग (ranch dressing) भी सर्व करें, उन्हें खाने में ज्यादा मज़ा आयेगा। ध्यान से काम करें और गर्मा-गर्म बंदगोभी को दांत से न काटें नहीं तो मुंह जल सकता है।
बेकिंग शीट में थोड़ा सा ऑलिव ऑयल डालें: फ्रोज़न बंदगोभी को एक कटोरे में रखें: बंदगोभी पर ऑलिव ऑयल डालें: तेल डालने के बाद बंदगोभी में नमक डालें: बंदगोभी को तेल व नमक में धीरे से हिलाएं: ऑलिव ऑयल की जगह नारियल का तेल इस्तेमाल करें: जल्दी से रोस्ट करने के लिए बंदगोभियों को दो हिस्सों में काटें: ऑलिव ऑयल में बाल्समिक विनेगर (balsamic vinegar) मिलाएं: बंदगोभियों को बेकिंग शीट में सजाएँ: बंदगोभी को 40-45 मिनटों तक रोस्ट करें: बंदगोभियों को ओवन से बाहर निकालें और उसी समय सर्व करें:
https://www.wikihow.com/Roast-Frozen-Brussel-Sprouts https://www.wikihow.com/Roast-Frozen-Brussel-Sprouts https://www.wikihow.com/Roast-Frozen-Brussel-Sprouts
Oiling and Seasoning Brussels Sprouts Making Alterations or Varying the Recipe Roasting the Sprouts